Novgorodi Püha Sofia katedraal
Enne 18. sajandi ümberehitusi oli Kiievi Püha Sofia katedraal kogu Kiievi-Russi kõigi kirikuehitiste hulgas tähtsaim, millest võeti eeskuju teiste kirikute ehitamisel
Dekoor Jumalaema Uinumise kirikul Vladimiris
Smolenski Miikaeli kiriku sisevaade
**Kiievi-Vene arhitektuur** on arhitektuur, mis loodi Kiievi-Russi ja hiljem sellest moodustunud vürstiriikide territooriumil 10. sajandi lõpust 14. sajandi keskpaigani ehk ristiusu vastuvõtmisest kuni mongolite invasioonini ja Kiievi-Vene lagunemiseni väiksemateks vürstiriikideks. Kiievi-Vene ehitised asuvad tänapäeva Ukraina, Valgevene ja Venemaa territooriumidel ja suuremateks ehituskeskusteks olid Kiiev ja Novgorod.

Kiievi-Russi arhitektuur moodustab nii Ukraina kui ka Venemaa arhitektuuri varaseima perioodi. Selle juured on Bütsantsi keskperioodi arhitektuuris, millele lisandus hulgaliselt uuendusi ja senisest traditsioonist eristuvaid ehituslikke lahendusi. Suurem osa Kiievi-Vene säilinud arhitektuuri on õigeusu kirikud, kuid leidub ka linnakindlustusi ning väravaehitisi.

Pärast Kiievi-Vene lagunemist mongolite invasioonis 13. sajandi esimeses pooles jätkus ehitustraditsioon Novgorodi vabariigis, Vladimiri-Suzdali vürstiriigis ja Galiitsia-Volõõnia vürstiriigis ning sellel oli otsene mõju hilisemale Moskoovia arhitektuurile.

Ševtšenkove Pantaleoni kiriku portaal

Kirikuarhitektuur
-----------------

Pärast idaslaavlaste ristiusustamist 988. aastal olid Kiievi-Vene suured kirikud esimesed monumentaalarhitetuuri näited idaslaavlaste aladel. Nende ehitiste stiil oli tugevasti mõjutatud Bütsantsi arhitektuurist, eriti Bütsantsi keskperioodi viiekuplilise ristkuppelkiriku tüübist.

Oletatavasti olid idaslaavlaste esimesed kirikud tehtud puust ja väikese kongitaolise ruumivormiga. Esimeseks sakraalarhitektuuri kiviehitiseks riigis oli 10. sajandil ehitatud Kümnise kirik Kiievis, mis tänapäevaks on hävinud. Sellel olid juba olemas paljud Bütsantsi arhitektuuri elemendid, nagu akendega tambuuridel kõrguvad lamedad kuplid, liseenide ja petikutega liigendatud seinad, ümarkaared, zakomarad ja katus, mis järgis võlvide kuju. Varaseimad kirikud olid kaunistatud Bütsantsist tulnud meistrite loodud freskode ja mosaiikidega.

Sarnane oli teine varase hirikuarhitektuuri hiilgav näide, Jaroslav Targa ajal ehitatud Kiievi Püha Sofia peakirik (1037–1054). Barokkarhitektuuri vormides ümberehitatult on tema endine kuju nähtav vaid rekonstruktsioonidel, kuid kreekakeelsete tekstidega mosaiigid siseruumis on säilinud.

Novgorodi Püha Sofia katedraal (1045–1050) eristus neist oma teistsuguse ruumivormi ja väliskujunduse poolest, mis avaldas tugevat mõju järgnevale Vene kirikuarhitektuurile. Novgorodi kirikutel olid paksud müürid, väikesed ja kitsad aknad ning lamedate kuplite asemel kõrgemad, kiiverja kujuga tornikatused. Juba Novgorodi stiilis on nähtud sarnaseid jooni Lääne-Euroopas valitsenud romaanikaga.

Veelgi enam on Bütsantsi eeskujudest kaugenenud hilisemad Novgorodi kirikud nagu Nikolai kirik (1113), Antoniuse kirik (1117–1119) ja Georgi kirik (1119). Olulise osa moodustab lisaks linnade *katholikon* '​idele ka kloostriarhitektuur. Bütsantsi eeskujudest kaugenemist soodustas ka riigi süvenev feodaalne killustatus 12.–13. sajandi jooksul, mil kohalike vürstide eestvõttel ehitati igas vürstiriigis kohalike piiskopkondade kirikuid, kloostreid ja katedraale.

12. sajandi keskel oli killustumine lõpule jõudnud ja Kiievi kõrval esile kerkinud uued võimukeskused. Tugevalt vastandusid Kiievile riigi põhjaosas asuva Vladimiri-Suzdali vürstiriigi valitsejad, kinnitades seda laialdase ehitustegevusega loodava uue piiskopkonna keskuse jaoks. Ehitusmaterjaliks oli seal mitte Bütsantsi-pärane tellis nagu seni oli olnud Kiievis ja selle naaberaladel, vaid valge lubjakivi. See Vladimiri-Suzdali stiil on kunstiajaloos tuntuks saanud "valge kiviarhitektuuri" nimetuse all ("белокаменное зодчество"). Esimene valgest kivist kirik oli Juri Dolgoruki ajal ehitatud Kidekša Borissi ja Glebi kirik. Valgest kivist ehitusmälestisi peetakse mongolite invasiooni eelse Vene kiviarhitektuuri tipuks, olulisimad neist on Vladimiri Jumalaema Uinumise katedraal (ehitati 1158–1160, laiendati 1185–1198, freskod lõpetati 1408), Jumalaema Kaitsmise kirik Nerlil (1165) ja Vladimiri Püha Dimitri peakirik (ehitati 1194–1197).

Galiitsia-Volõõnia vürstiriigi lääneosas ehitati ka 12. sajandil veel varasemas Bütsantsi traditsioonis, ent vanavene arhitektuuristiil omandas aina enam sarnasust Kesk-Euroopa romaanikaga, nagu näiteks Smolenski Püha Miikaeli kirik (ka Svirskaja kirik, 1191–1194). Paljud lõunapoolsed kirikud on tänapäevaks hävinud või ümber ehitatud, hoone varasema kuju taastamise tähelepanuväärne näide on Tšernihivi Paraskeva kirik (1196–1199).

Näited
------

### Ukrainas

* Kiievi Kümnise kiriku (ehitataud  989–996) rekonstruktsioon-makett Kiievi ArheoloogiamuuseumisKiievi Kümnise kiriku (ehitataud 989–996) rekonstruktsioon-makett Kiievi Arheoloogiamuuseumis
* Tšernihivi Issandamuutmise katedraal, 11. sajandTšernihivi Issandamuutmise katedraal, 11. sajand
* Kiievi Kuldne värav, suuremas osas rekosntruktsioon, u 1100Kiievi Kuldne värav, suuremas osas rekosntruktsioon, u 1100
* Tšernihivi Borõssi ja Glibi kirik, u 1123Tšernihivi Borõssi ja Glibi kirik, u 1123
* Tšernihivi Paraskeva kirik, enamjaolt rekonstruktsioon, 12.–13. sajandTšernihivi Paraskeva kirik, enamjaolt rekonstruktsioon, 12.–13. sajand
* Ovrutši Püha Vassili kirik, suuremas osas rekonstruktsioon, u 1190Ovrutši Püha Vassili kirik, suuremas osas rekonstruktsioon, u 1190
* Ševtšenkove Püha Pantaleoni kirik, 1194Ševtšenkove Püha Pantaleoni kirik, 1194
* Volodõmõri Jumalaema Uinumise kirik Volodõmõris, suures osas rekonstruktsioon, 1156–1160Volodõmõri Jumalaema Uinumise kirik Volodõmõris, suures osas rekonstruktsioon, 1156–1160

### Valgevenes

* Połacki Püha Sofia katedraali (1044–1066) makettPołacki Püha Sofia katedraali (1044–1066) makett
* Püha Eufrosüne kloostri Issandamuutmise kirik Połackis, 12.sajandPüha Eufrosüne kloostri Issandamuutmise kirik Połackis, 12.sajand
* Kaloža kirik Grodnas (1127)Kaloža kirik Grodnas (1127)

### Venemaal

* Muromi Issandamuustmise kirik (1096)Muromi Issandamuustmise kirik (1096)
* Novgorodi Püha Nikolai kirik (1113–1136)Novgorodi Püha Nikolai kirik (1113–1136)
* Püha Georgi kirik Jurjevi kloostris Novgorodi lähedal (1119)Püha Georgi kirik Jurjevi kloostris Novgorodi lähedal (1119)
* Antonijevi kloostri peakirik (1122)Antonijevi kloostri peakirik (1122)
* Novgorodi Perõni kirik (1220. aastad)Novgorodi Perõni kirik (1220. aastad)
* Pihkva Ristija johannese kirik (ehitatud 1199–1139, esmamainimine 1243)Pihkva Ristija johannese kirik (ehitatud 1199–1139, esmamainimine 1243)
* Smolenski Peeter-Pauli kirik (1146)Smolenski Peeter-Pauli kirik (1146)
* Pereslavl-Zalesski Issandamuutmise kirik (1152)Pereslavl-Zalesski Issandamuutmise kirik (1152)
* Kidekša Borissi ja Glebi kirik (1152)Kidekša Borissi ja Glebi kirik (1152)
* Vana-laadoga Jumamaema Uinumise kirik (1154–1159)Vana-laadoga Jumamaema Uinumise kirik (1154–1159)
* Andrei Bogoljubski lossi säilinud osa (vasakul) ja Jumalaema Sündimise kirik (1158)Andrei Bogoljubski lossi säilinud osa (vasakul) ja Jumalaema Sündimise kirik (1158)
* Vladimiri Kuldne värav (1158–1164)Vladimiri Kuldne värav (1158–1164)
* Smolenski Miikaeli kirik (1180–1197)Smolenski Miikaeli kirik (1180–1197)
* Vladimiri Jumalaema Uinumise katedraal (1186–1189)Vladimiri Jumalaema Uinumise katedraal (1186–1189)
* Vladimiri Püha Dimitri katedraal (1194–1197)Vladimiri Püha Dimitri katedraal (1194–1197)
* Vana-Laadoga Püha Georgi kirik (1180–1200)Vana-Laadoga Püha Georgi kirik (1180–1200)
* Suzdali Jumalaema Sündimise katedraal (1222–1225), Sergei Prokudin-Gorski foto, 1912Suzdali Jumalaema Sündimise katedraal (1222–1225), Sergei Prokudin-Gorski foto, 1912

Viited
------

Välislingid
-----------

* O. Ioannissian, G. Ivakin. Construction Materials and Building Techniques in the Architecture of Medieval Rus' from the 10th to the Beginning of the 12th centuries
* E. Freeman. Byzantium and the Rus. Cross-cultural perspectives. - Chapter 33. Smarthistory Guide to Byzantine Art. - Pressbooks

| * v
* r
Arhitektuuri ajalugu |
| --- |
| Vanaaeg | 

* Neoliitiline
* Vana-Egiptus
* Harappa
* Mesopotaamia
* Minoiline
* Pärsia
* Mesoameerika
* Kreeka
* Etruski
* Rooma
* Varakristlik

 |
| Keskaeg | 

* Bütsantsi
* Eelromaanika
	+ Anglosaksi
	+ Läänegoodi
	+ Astuuria
	+ Merovingide
	+ Karolingide
	+ Ottode
* India
	+ Hoysala
	+ Vijayanagara
	+ Lääne-Chalukya
	+ Budistlik
	+ Hinduistlik
* Hiina
* Jaapani
* Skandinaavia
* Islamimaad
	+ Moguli
	+ Osmani
	+ Umaijaadide
	+ Timuriidide
	+ Mauri
* Kiievi-Vene
* Romaanika
	+ Sitsiilia
	+ Normandia
	+ Burgundia
	+ Lombardia
	+ mosaraabia
* Gootika
	+ Varagootika
	+ Anjou koolkond
	+ *gothique classique*
	+ *gothique rayonnant*
	+ *mudéjar*-stiil

 |
| 15. sajand | 

* Hilisgootika
	+ Sondergotik
	+ Leekestiil
	+ Perpendikulaarstiil
	+ *Gótico Isabelino*
* Manuelism
* Tuudorstiil
* Osmani
* Moskoovia
* Renessanssarhitektuur

 |
| 16. sajand | 

* Järelgootika
* Renessanssarhitektuur
	+ Elizabethi stiil
	+ Jamesi stiil
	+ Palladianism
	+ Platereskne stiil
* Manerism
	+ Herrera stiil

 |
| 17. sajand | 

* Barokkarhitektuur
	+ Louis XIII stiil
	+ Louis XIV stiil
	+ Tšurrigerism
	+ Barokk-klassitsism
	+ Ukraina barokk
	+ Moskva barokk
	+ Stroganovide stiil
	+ Golitsõnite barokk
* Koloniaalstiil
	+ Hollandi
	+ Hispaania
	+ Prantsuse
	+ Saksa

 |
| 18. sajand | 

* Kuninganna Anne'i stiil
* Rokokoo
	+ Louis XV stiil
	+ Regendistiil
	+ Zopfstiil
	+ Louis XVI stiil
	+ Gustavi stiil
	+ George'i stiil
	+ Adamstiil
* Klassitsism

 |
| 19. sajand | 

* Historitsism
	+ uusbütsantsi
	+ uusromaanika
	+ uusgootika
		- Šoti parunistiil
		- *Carpenter Gothic*
	+ uusrenessanss
	+ uusbarokk
	+ uusrokokoo
	+ uusmauri
	+ pseudovene
	+ Teise keisririigi stiil
* *Beaux-arts*
* Heimatstiil
* *Prairie School*

 |
| 20. sajand | 

* Juugend
* Uusklassitsism
* Ekspressionism
* Bauhaus
* Orgaaniline arhitektuur
* Funktsionalism
* Tellisekspressionism
* *International Style*
* De Stijl
* *Art déco*
* Esindustraditsionalism
* Stalinistlik arhitektuur
* Brutalism
* Blobism
* Uusmodernism

 |
| Seotud artiklid | 

* Arhitektuuristiilide ajajoon
* Arhitektuuristiil

 |